Midi-Pyrénées

Midi-Pyrénées on Ranskan entinen hallinnollinen alue. Vuonna 2016 se liitettiin uuteen Oksitanian hallintoalueeseen. Midi-Pyrénées sijaitsee Lounais-Ranskassa. Alue rajoittui etelässä Espanjaan ja Andorraan. Midi-Pyrénéesin pääkaupunki oli Toulouse. Alue koostui Ariègen, Aveyronin, Gersin, Haute-Garonnen, Hautes-Pyrénéesin, Lotin, Tarnin ja Tarn-et-Garonnen departementeista, jotka jakautuivat edelleen 22 arrondissementtiin, 293 kantoniin ja 3020 kuntaan. Alueen väkiluku oli 2,7 miljoonaa, ja se oli pinta-alaltaan (45 348 km²) Ranskan suurin hallintoalue Euroopan mantereella. Aiheesta muualla Kuvia tai muita tiedostoja aiheesta Midi-Pyrénées Wikimedia Commonsissa